## Zakon o izmjenama i dopunama Zakona o posebnom porezu na alkohol

### NN 67/2001 (24.7.2001.), Zakon o izmjenama i dopunama Zakona o posebnom porezu na alkohol

# HRVATSKI SABOR

if !supportEmptyParas endif

1103

Na teme­­­­­­­­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA ALKOHOL

Proglašavam Zakon o izmjenama i dopunama Zakona o posebnom porezu na
alkohol, koji je donio Hrvatski sabor na sjednici 13. srp­­­­­­­­nja 2001.

Broj: 01-081-01-2328/2
Zagreb, 18. srp­­­­­­­­nja 2001.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSEBNOM POREZU NA ALKOHOL

Članak 1.

U Zakonu o posebnom porezu na
alkohol (»Narodne novine«, br. 51/94., 141/98. i 55/00.), u članku 7. stavku 1.
riječi: »40 litara« zamje­njuju se riječima: »20 litara«.

Iza stavka 1. dodaje se novi
stavak 2. koji glasi:

»(2) Ako osobe iz stavka 1.
ovoga članka isporučuju alkohol i alkoholna pića, obveznici su posebnog poreza
na alkohol za sve isporučene količine alkohola i alkoholnih pića kao i za
količine upotrijeb­ljene za vlastitu potroš­nju iznad količine propisane u stav­ku
1. ovoga članka i u pogledu nastanka porezne obveze, rokova plaća­nja poreza,
evidentira­nja proizvod­nje i prometa, te iz­vje­šćiva­nja izjednačeni su s
obveznicima iz članka 5. ovoga Za­kona.«

Dosadaš­nji stavak 2. postaje
stavak 3.

Članak 2.

U članku 9. stavku 1. riječi:
»80,00 kuna« zamje­njuju se riječima: »60,00 kuna«.

Članak 3.

U članku 10. stavku 1. točka
6. mije­nja se i glasi:

»6. pri isporuci i uvozu
alkohola i alkoholnih pića za reprodukciju i to osobama re­gistriranim za
proizvod­nju alkoholnih pića, lijekova, kozmetičkih i parfumerijskih proizvoda,
za kon­zervira­nje preparata i pulpira­nje voća, za proizvod­nju jestivog octa,
prehrambenih i drugih proizvoda, fakultetima, institutima i drugim znanstvenim
ustanovama koje alkohol koriste za obav­lja­nje nastavne i znanstvene
djelatnosti, uz pisanu naru­džbu s izjavom kupca da će kup­ljene količine
alkohola ili alkoholnih pića koristiti isk­ljučivo za svrhe navedene u ovoj
točki, te obvezno izdava­nje računa s pozivom na broj i datum izjave i
bezgotovinsko plaća­nje. Alkoholom nabav­ljenim za reprodukciju smatra se i
alkohol koji se nabav­lja za ispitiva­nje kvalitete sirovina i gotovih
proizvoda.«

Iza točke 6. dodaje se nova
točka 7. koja glasi:

»7. na denaturirani alkohol,
pod kojim se smatra alkohol koji je denaturiran propisanim sredstvima za
denaturira­nje od strane proizvođača alkohola, odnosno uvezen je kao
denaturirani alkohol iz inozemstva.«

Dosadaš­nja točka 7. koja
postaje točka 8. mije­nja se i glasi:

»8. na količinu alkohola ili
alkoholnog pića do 20 litara apsolutnog alkohola koje domaćinstvo iz članka 7.
stavka 1. ovoga Zakona troši za vlastite potrebe domaćinstva.«

Stavak 2. mije­nja se i
glasi:

»(2) Posebni porez se ne
plaća na uvoz alkohola i alkoholnih pića koji se smještaju u slobodne zone radi
izvoza, proizvod­nje ili potroš­nje te radi smještaja u carinska skladišta, kao
i na isporuke domaće­g alkohola i alkoholnih pića i isporuke uvoznog alkohola i
alkoholnih pića iz slobodnih zona i carinskih skladišta u prodajna mjesta u međunarodnim
zračnim lukama i opskrbna skladišta za smještaj robe namije­njene opskrbi
brodova ili drugih prijevoznih sredstava prema carinskim propisima.«

Stavak 5. mije­nja se i glasi:

»(5) Porezni obveznici koji ne naplate izvezeni alkohol ili alkoholna
pića u skladu s propisima o deviznom poslova­nju i u tom roku ne osiguraju
dokaze o izvozu iz stavka 1. točka 1. ovoga članka, obvezni su obračunati i
uplatiti poseban porez istekom tog roka.«

Članak 4.

U članku 11. točki 2. riječ: »konsignacijskog« zamje­njuje se riječju:
»carinskog«.

U točki 5. riječi: »stavka 2.« zamje­njuju se riječima: »stavka 3.«.

Članak 5.

U članku 12. stavku 1. iza riječi: »članka 5.« dodaju se riječi: »i
članka 7. stavka 2.«.

Stavak 3. mije­nja se i glasi:

»(3) Porezni obveznik – fizička osoba iz članka 7. stavka 1. ovoga
Zakona obvezan je posebni porez platiti u roku od 30 dana od dana prijave
proizvedenih količina.«

Članak 6.

U članku 15. iza stavka 1. dodaje se stavak 2. koji glasi:

»(2) Ministar financija će na prijedlog Ministarstva po­ljoprivrede i
šumarstva i Državnog zavoda za normizaciju i mjerite­ljstvo propisati sredstva
kojima može biti denaturiran uvezeni alkohol, odnosno denaturirani alkohol
proizveden u tuzemstvu.«

Članak 7.

U članku 16. stavku 1. riječi: »obav­ljaju Porezna uprava i financijska
policija« zamje­njuju se riječima: »obav­lja Porezna uprava«.

Članak 8.

U članku 17.a stavak 2. mije­nja se i glasi:

»(2) Alkoholna pića koja se izvoze i koja se prodaju u carinskim
skladištima i slobodnim zonama, moraju biti označena posebnom markicom.«

Članak 9.

Članak 18. mije­nja se i
glasi:

»Proizvođači alkohola ili
alkoholnih pića, osim onih iz članka 7. stavka 1. ovoga Zakona, obvezni su
Poreznoj upravi prijaviti djelatnost proizvod­nje alkohola ili alkoholnih pića
te postroje­nja za proizvod­nju alkohola ili alkoholnih pića u roku od 8 dana
prije početka proizvod­nje.«

Članak 10.

U članku 19. stavku 1. riječ:
»konsignacijskih« zamje­njuje se riječju: »carinskih«.

Članak 11.

U članku 27. stavku 1. točka
5. mije­nja se i glasi:

»5. ako u propisanom roku
nadležnoj ispostavi Porezne uprave: ne prijavi djelatnost proizvod­nje alkohola
ili alkoholnih pića te postroje­nja za proizvod­nju alkohola i alkoholnih pića
(članak 18.); ne prijavi mjesto i lokaciju proizvođačkih i carinskih skladišta
alkohola i alkoholnih pića (članak 19).«

Iza stavka 4. dodaje se novi
stavak 5. koji glasi:

»(5) Uz novčanu kaznu,
pravnoj ili fizičkoj osobi bit će izrečene zaštitne mjere:

1. oduzima­nje alkohola ili alkoholnih pića kojima je uči­njen prekršaj
iz stavka 1. točke 4. ovoga članka,

2. oduzima­nje imovinske
koristi ostvarene prekršajem iz stav­ka 1. točke 4. ovoga članka,

3. zabrana prometa i proizvod­nje
alkohola ili alkoholnih pića do godine dana za prekršaj iz stavka 1. točke 4.
ovoga članka,

4. oduzima­nje odobre­nja za
uvoz alkohola ili alkoholnih pića do godine dana za prekršaj iz stavka 1. točke
4. ovoga članka,

5. zatvara­nje prodajnog
prostora za poči­njeni prekršaj iz stav­ka 1. točke 4. ovoga članka.«

Dosadaš­nji stavak 5. postaje
stavak 6.

Članak 12.

Iza članka 27.a dodaje se
članak 27.b koji glasi:

»Članak 27.b

Na prijav­ljiva­nje, uplatu i
povrat poreza, obnovu postupka te žalbeni i prekršajni postupak, primje­njuju
se odredbe Opće­ga poreznog zakona, ako ovim Zakonom nije propisano drukčije.«

Članak 13.

Ministar financija donosi
podrobnije propise o primjeni odredaba iz članka 1. i članka 6. ovoga Zakona.

Članak 14.

Ovaj Zakon stupa na snagu
osmoga dana od dana objave u »Narodnim novinama«, osim odredbi članka 1. i
članka 3. ovoga Zakona, u dijelu koji se odnose na količinu litara apsolutnog
alkohola za vlastite potrebe, koje se primje­njuju od 1. siječ­nja 2002.

Klasa: 410-19/01-01/04
Zagreb, 13. srp­nja 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

if !supportEmptyParas endif

Uredba sa zakonskom snagom, NN 67/2001-1103